Opera buffa
Opera buffa (bosanski: "komična opera") je vrsta komične opere porijeklom iz Napulja iz sredine 18. vijeka. Njen razvoj dolazi od intermeca (intermezzi), sviranih u pauzama između činova u ozbiljnim operama. Radnje u opera buffa su usredsređene na dvije grupe likova: komična grupa muških i ženskih ličnosti i par (ili više parova) ljubavnika. Dijalog se pjeva. Opersko finale koje je obično dugo, formalno organizovan zaključak operskog čina, uključujući sve glavne ličnosti, razvijen je u operi buffa. Najranija opera buffa koja se i dalje redovno izvodi je "Služavka gospodarica" (ital. "La serva padrona") iz 1733. godine od Giovannija Battiste Pergolesija. Opera buffa je opšti naziv za bilo koju operetu, a razlikuje se od francuske "opéra-bouffe". Ova vrsta opere je pisana na jeziku koji i obični ljudi mogu razumjeti.